**Weingartner Balázs**

**fenntarthatóságért felelős államtitkár**

**Innovációs és Technológiai Minisztérium**

**Tisztelt Államtitkár Úr!**

Az Országos Környezetvédelmi Tanács, a Kormány javaslattevő, tanácsadó, véleményező szerveként véleményt nyilvánít a környezetvédelemmel összefüggő törvényjavaslatok és más jogszabályok, valamint a környezetvédelemmel összefüggő gazdasági szabályozó eszközök vizsgálati elemzésével, továbbá a környezetvédelmet érintő közösségi jogalkotás stratégiai jelentőségű kérdéseivel kapcsolatban; állást foglal a környezetre várhatóan jelentős hatást gyakorló tervek és programok tervezetéről és azok környezeti értékeléséről, javaslatot tesz a Kormány számára a környezet- és természetvédelem hatékonyabbá tételére.

A Tanács fent idézett feladatait jól ellátni akkor tudja, ha a szabályozási eszközök, fejlesztési tervek kialakításának korai szakaszában, a koncepció-alakítás idején teheti meg észrevételeit, javaslatait. A támogató együttműködés érdekében, a környezetpolitika-alakítás kulcsterületein, az OKT állandó bizottságokat hozott létre és működtet, hogy alkalmazkodni tudjon a Kormányzat működésének eltérő ritmusához.

**Tisztelt Államtitkár Úr,** kérem tehát, hogy az Európai Parlament és a Tanács Hulladékokról*,* a 12008/98/EK irányelv módosításáról szóló *2018/851*, továbbá az ezt kiegészítő,- részletező: a hulladéklerakókról szóló *(EU)2018/850*; a csomagolásról és a csomagolási hulladékokról szóló *(EU)2018/852*; az elhasználódott járművekről, az elemekről és akkumulátorokról, valamint az elektromos és elektronikus berendezések hulladékairól szóló *2018/849*, a korábbi EK irányelvek módosítását tartalmazó Irányelvek jogharmonizációjáról az Országos Környezetvédelmi Tanács számára **előterjesztést készíttetni** és annak megvitatásán, **az OKT** Hulladékpolitikai Bizottsága **2018. Szeptember 6.-ra tervezett ülésén** – Vezető Munkatársaival együtt **részt venni szíveskedjék.** Kérem egyúttal, hogy a hulladékgazdálkodás szabályozásának módosításához kapcsolódóan az Országos Hulladékgazdálkodási Terv – esedékes – megújításáról is szíveskedjék tájékoztatást adni, hogy annak észrevételezésére az OKT körültekintő alapossággal tudjon felkészülni.

Államtitkár Úr együttműködéséért előzetesen is köszönetet mondva

a Testület nevében

2018. Augusztus 22.-én



 Dr. Bulla Miklós